ddrg/super_eurlex huggingface dataset:
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.11.2007

COM(2007) 748 végleges

Javaslat:

A TANÁCS HATÁROZATA

az Európai Közösség által az Energiaközösség miniszteri tanácsának ülésén (Belgrád, 2007. december 18.) képviselendő álláspont kialakításáról

(előterjesztő: a Bizottság)

INDOKOLÁS

Az Energiaközösség miniszteri tanácsa 2007. december 18-án ül össze Belgrádban. Az Európai Közösség csak akkor vehet részt az érdemi döntésekben, ha kialakítja saját álláspontját a Szerződés 300. cikkének és az Energiaközösséget létrehozó szerződés Európai Közösség általi megkötéséről szóló, 2006. május 29-i tanácsi határozat rendelkezéseinek megfelelően.

Javaslat:

A TANÁCS HATÁROZATA

az Európai Közösség által az Energiaközösség miniszteri tanácsának ülésén (Belgrád, 2007. december 18.) képviselendő álláspont kialakításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,

tekintettel az Energiaközösséget létrehozó szerződés Európai Közösség általi megkötéséről szóló tanácsi határozatra (2006/500/EK – 2006. május 29.) és különösen annak 4. és 5. cikkére,

tekintettel a Bizottság javaslatára,

A KÖVETKEZŐKÉPPEN HATÁROZOTT:

Egyetlen cikk

Az Energiaközösség miniszteri tanácsának 2007. december 18-án Belgrádban tartandó ülésére tekintettel a Szerződés 300. cikke (2) bekezdésének második albekezdése hatálya alá tartozó kérdésekkel kapcsolatos közösségi álláspontot az e határozathoz csatolt melléklet tartalmazza.

Kelt Brüsszelben, …-án/-én

a Tanács részéről

az elnök

MELLÉKLET Az Európai Közösség álláspontja

- Az Európai Közösség a teljes közösségi költségvetésből a 2008. évre 2 500 000 a 2009. évre 2 940 000 eurós maximális költségvetési hozzájárulást hagy jóvá, azt követően, hogy a Bizottság az Energiaközösség létrehozásáról szóló szerződés 88. cikkének megfelelően elfogadja saját javaslatát.

- Az Európai Közösség jóváhagyja, hogy – a 2005/89/EK irányelv, a 2004/97/EK irányelv és az 1775/2005/EK rendelet szerződő felek általi végrehajtása tekintetében – a végrehajtásra rendelkezésre álló időkeret az irányelvek esetében 2 év, míg a rendelet esetében 1 év.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.12.2007

COM(2007) 786 végleges

Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

(előterjesztő: a Bizottság)

INDOKOLÁS

A 2006. május 17-i intézményközi megállapodás[1] lehetővé teszi a rugalmassági eszköz igénybe vételét olyan egyértelműen meghatározott kiadások finanszírozására, amelyek a többéves pénzügyi keret egy vagy több fejezetéhez rendelt felső korlátok keretében nem volnának finanszírozhatók.

A 2008. évi költségvetésben az 1a. alfejezet és a 4. fejezet felső korlátján felül pótlólagos kiadásokat kell biztosítani. Ezért az intézményközi megállapodás 27. pontjával összhangban javasoljuk a rugalmassági eszköz igénybevételét.

A tervezett összegek az alábbiak:

- 200 millió EUR az európai GNSS programok finanszírozására (EGNOS-GALILEO);

- 70 millió EUR a közös kül- és biztonságpolitikára.

- Javaslat:

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodásra[2] és különösen annak 27. pontjára,

tekintettel a Bizottság javaslatára[3],

mivel:

A költségvetési hatóság két ága a 2007. november 23-án tartott egyeztető ülésen megállapodott, hogy igénybe veszi a rugalmassági eszközt az alábbiak finanszírozásának kiegészítésére a 2008. évi költségvetésben:

- az európai GNSS programok finanszírozására (EGNOS-GALILEO) 200millió EUR összegben;

- a közös kül- és biztonságpolitikára 70 millió EUR összegben,

A KÖVETKEZŐKÉPPEN HATÁROZOTT:

1. cikk

Az Európai Unió 2008. évi általános költségvetésében (a továbbiakban: 2008. évi költségvetés) 270 millió EUR összegű kötelezettségvállalási előirányzat biztosításához a rugalmassági eszközt alkalmazzák.

Ezeket az összegeket az alábbiak finanszírozásának kiegészítésére használják fel:

- az 1a. alfejezet 06 02 10 Galileo-program jogcímcsoportjában az európai GNSS programok finanszírozására (EGNOS-GALILEO) 200 millió EUR összegben;

- a 4. fejezet 19 03. alcímében a közös kül- és biztonságpolitikára 70 millió EUR összegben.

2. cikk

Ez a határozat a 2008. évi költségvetéssel egy időben kerül közzétételre az Európai Unió Hivatalos Lapjában .

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

[1] HL C 139., 2006.06.14., 1. o.

[2] HL C 139., 2006.06.14., 1. o.

[3] OJ […]
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.12.2007

COM(2007) 783 végleges

Módosított javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

(előterjesztő: a Bizottság)

Módosított javaslat

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[1] és különösen annak 21. és 22. pontjának első és második albekezdésére, valamint 23. pontjára,

tekintettel a Bizottság javaslatára[2],

mivel:

(1) A 2007. november 23-i egyeztetés során a költségvetési hatóság két ága megállapodott, hogy az európai globális navigációs műholdrendszer (GNSS) programjaihoz (EGNOS – GALILEO) szükséges források egy részét az intézményközi megállapodás 21., 22. és 23. pontjával összhangban a 2007–2013 közötti többéves pénzügyi keret módosításával teremtik elő. Ennek értelmében a 2008–2013 közötti időszakra az 1a. alfejezetben szereplő kötelezettségvállalások felső korlátját folyó áron 1600 millió euróval megemelik. Az emelést a 2. fejezetben szereplő 2007. évi kötelezettségvállalási előirányzatok felső korlátjának ugyanekkora összeggel történő csökkentése ellentételezi.

(2) Annak érdekében, hogy a kötelezettségvállalások és a kifizetések egyensúlyban legyenek, a kifizetési előirányzatok éves felső korlátját módosítják. A módosítás zéró összegű.

(3) A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ennek megfelelően módosítani kell[3],

A KÖVETKEZŐKÉPPEN HATÁROZOTT:

Egyetlen cikk

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép.

Kelt Brüsszelben,

az Európai Parlament részéről a Tanács részéről

az elnök az elnök

MELLÉKLET

A 2007–2013 KÖZÖTTI IDŐSZAKRA VONATKOZÓ (felülvizsgált) PÉNZÜGYI KERET

[pic]

[1] HL C 139., 2006.6.14., 1. o.

[2] A COM(2007) 783 végleges dokumentummal módosított COM(2007) 549 végleges, 2007.9.19.

[3] E célból a fenti megállapodásból eredő számadatokat átszámolják 2004-es árakra.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.12.2007

COM(2007) 820 végleges

2005/0032 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja értelmében a Tanács közös álláspontjának az Európai Parlament által, a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről szóló európai parlamenti és tanácsi rendeletről szóló javaslat vonatkozásában tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2005/0032 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja értelmében a Tanács közös álláspontjának az Európai Parlament által, a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről szóló európai parlamenti és tanácsi rendeletről szóló javaslat vonatkozásában tett módosításokról

1. ELőZMÉNYEK

- A javaslat továbbítása az Európai Parlament és a Tanács számára (COM(2005) 112 –– 2005/0032 (COD)): 2005. április 5.

- Az Európai Parlament véleménye (első olvasat) (PE A6-0194/2006): 2006. június 1.

- A Tanács közös álláspontjának elfogadása: 2007. május 21.

- Az Európai Parlament véleménye (második olvasat) (P6_TA-PROV(2007)0479 – A6-0353/2007): 2007. október 25.

2. A BIZOTTSÁG JAVASLATÁNAK CÉLJA

A javaslat célja a vállalkozások statisztikai nyilvántartásáról szóló hatályos rendelet frissítése tekintettel az új követelményekre, különösen:

- a gazdasági globalizáció szükségessé teszi a gazdasági csoportosulásokra vonatkozó információ gyűjtését;

- a különféle ágazatok tevékenységeinek integrációja az egész gazdaság teljes lefedettségét igényli;

- az egységes közös piac fokozott statisztikai összehasonlíthatóságot követel meg, amely főképpen az EU-ban működő vállalkozásokra vonatkozó harmonizált források elérhetőségétől függ.

3. A BIZOTTSÁG VÉLEMÉNYE A PARLAMENT MÓDOSÍTÁSAIRÓL

3.1. A Bizottság álláspontjának összefoglalója

A Parlament két módosító javaslatot fogadott el. A Bizottság mindkét javaslatot elfogadhatónak tartja jelen formájában; a módosítások jogi pontosítások, amelyek a tartalmat változatlanul hagyják.

4. Következtetés

A Bizottság elfogadja a Parlament által elfogadott módosításokat.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2008.5.13

COM(2008) 302 végleges

2008/0094 (ACC)

Javaslat:

A TANÁCS RENDELETE

az Ukrajnából származó egyes acéltermékek importjára vonatkozó egyes korlátozások igazgatásáról szóló, 2007. május 30-i 752/2007/EK tanácsi rendelet hatályon kívül helyezéséről

(előterjesztő: a Bizottság)

INDOKOLÁS

Egyes acéltermékek kereskedelmét az Európai Közösség és Ukrajna között megállapodás szabályozza, amely kontingenst állapít meg az Ukrajnából származó acél Európába irányuló behozatalára. A megállapodás 10. cikke (4) bekezdésének megfelelően Ukrajnának a Kereskedelmi Világszervezethez történő csatlakozása következtében a megállapodás megszűnik, a kontingenst pedig eltörlik. A csatlakozás időpontja 2008. május 16. A Bizottság ezért javasolja, hogy a megállapodás közösségi végrehajtására irányuló rendeletet helyezzék hatályon kívül.

A Tanácsot felkérik a bizottsági javaslat elfogadására és a rendeletnek a Hivatalos Lapban való közzétételére.

2008/0094 (ACC)

Javaslat:

A TANÁCS RENDELETE

az Ukrajnából származó egyes acéltermékek importjára vonatkozó egyes korlátozások igazgatásáról szóló, 2007. május 30-i 752/2007/EK tanácsi rendelet hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

1. Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodás[1] (a továbbiakban: PEM) 1998. március 1-jén hatályba lépett.

2. A partnerségi és együttműködési megállapodás 22. cikkének (1) bekezdése előírja, hogy az egyes acéltermékek kereskedelmét a 14. cikk kivételével a megállapodás III. címe, valamint egy mennyiségi megállapodás rendelkezései szabályozzák.

3. Az Európai Közösség és Ukrajna kormánya 2007. június 18-án megkötötte az egyes acéltermékek kereskedelméről szóló megállapodást[2] (a továbbiakban: megállapodás).

4. A megállapodás végrehajtása céljából 2007. május 30-án a Tanács elfogadta az Ukrajnából származó egyes acéltermékek importjára vonatkozó egyes korlátozások igazgatásáról szóló 752/2007/EK rendeletet[3].

5. A megállapodás 10. cikkének (4) bekezdése úgy szabályozza, hogy abban az esetben, ha Ukrajna a megállapodás lejárta előtt csatlakozna a Kereskedelmi Világszervezethez, a csatlakozás napján a megállapodás megszűnik, a keretmennyiségeket pedig eltörlik.

6. 2008. május 16-án Ukrajna a Kereskedelmi Világszervezet tagja lesz.

7. Azon a napon a megállapodást végrehajtó rendelet tárgytalanná válik.

8. Az egyértelműség biztosítása érdekében a 752/2007/EK rendeletet hatályon kívül kell helyezni,

ELFOGADTA EZT A RENDELETET:

1. cikk

A 752/2007/EK rendeletet hatályát veszti.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök […]

[1] HL L 49., 1998.2.19., 3. o.

[2] HL L 178., 2007.7.6., 24. o.

[3] HL L 178., 2007.7.6., 1. o.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.11.2008

COM(2008) 730 végleges

A BIZOTTSÁG VÉLEMÉNYE

az Egyesült Királyságnak a szerződéses kötelezettségekre alkalmazandó jogról (Róma I.) szóló, 2008. június 17-i 593/2008/EK európai parlamenti és tanácsi rendelet elfogadására vonatkozó kérelméről

A BIZOTTSÁG VÉLEMÉNYE

az Egyesült Királyságnak a szerződéses kötelezettségekre alkalmazandó jogról (Róma I.) szóló, 2008. június 17-i 593/2008/EK európai parlamenti és tanácsi rendelet elfogadására vonatkozó kérelméről

1. BEVEZETÉS

1. 2008. június 17-én az Európai Parlament és a Tanács elfogadta a szerződéses kötelezettségekre alkalmazandó jogról (Róma I.) szóló 593/2008/EK rendeletet[1] (a továbbiakban: 593/2008/EK rendelet). Az Egyesült Királyság és Írország helyzetéről szóló jegyzőkönyv 1. cikke értelmében az Egyesült Királyság nem vett részt az említett rendelet elfogadásában.

2. Azonban az említett jegyzőkönyv 4. cikke alapján „azt követően, hogy a Tanács az Európai Közösséget létrehozó szerződés IV. címe alapján valamilyen intézkedést fogad el, az Egyesült Királyság bármikor bejelentheti a Tanácsnak és a Bizottságnak azon szándékát, hogy az intézkedést el kívánja fogadni. Ebben az esetben az Európai Közösséget létrehozó szerződés 11. cikkének (3) bekezdésében meghatározott eljárást kell értelemszerűen alkalmazni.”

3. Az Egyesült Királyság 2008. július 24-én kelt levelében, amelyet a Bizottság 2008. július 30-án kapott kézhez, azon szándékáról értesítette a Bizottságot, hogy el kívánja fogadni az 593/2008/EK rendeletet.

4. Az Európai Közösséget létrehozó szerződés 11a. cikkének megfelelően a megerősített együttműködésre vonatkozóan, amelyet értelemszerűen kell alkalmazni, a következő eljárás vonatkozik: „Bármely tagállam, amely a 11. cikknek megfelelően létrehozott megerősített együttműködésben részt kíván venni, erről a szándékáról értesíti a Tanácsot és a Bizottságot, amely az értesítés kézhezvételétől számított három hónapon belül véleményt terjeszt a Tanács elé. Az értesítés kézhezvételének időpontjától számított négy hónapon belül a Bizottság határozatot hoz a kérelemről és az általa esetlegesen szükségesnek ítélt különleges rendelkezésekről.”

5. Az említett cikk feltételeivel összhangban a Bizottság a következő véleményt terjeszti a Tanács elé.

2. VÉLEMÉNY

A Bizottság üdvözli az Egyesült Királyság kérelmét az 593/2008/EK rendelet elfogadására vonatkozóan, amely a közösségi vívmányok egyik központi eleme a polgári igazságszolgáltatás területén. A Bizottság ezért pozitív véleményt ad az említett részvétellel kapcsolatban.

A rendelet az Egyesült Királyság vonatkozásában azon a napon lép hatályba, amikor az Egyesült Királyságot a kérelmére vonatkozó bizottsági döntésről értesítik. A többi tagállam esetében a rendelet 2009. december 17-étől alkalmazandó, kivéve a 26. cikket, amely 2009. június 17-től alkalmazandó.

[1] HL L 177., 2008.7.4., 6. o.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.12.2008

COM(2008) 833 végleges

Tervezet

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

INDOKOLÁS

A 2006. május 17-i intézményközi megállapodás[1] lehetővé teszi a rugalmassági eszköz igénybe vételét olyan egyértelműen meghatározott kiadások finanszírozására, amelyek a többéves pénzügyi keret egy vagy több fejezetéhez rendelt felső korlátokon belül nem volnának finanszírozhatók.

A 2009. évi költségvetésben a 4. fejezet felső korlátján felül pótlólagos kiadásokat kell biztosítani. Ezért az intézményközi megállapodás 27. pontjával összhangban javasoljuk a rugalmassági eszköz igénybevételét.

A tervezett összegek az alábbiak:

- a fejlődő országok gyorsan emelkedő élelmiszeráraihoz kapcsolódó gyorsreagálási eszköz finanszírozását szolgáló 420 millió EUR.

A Bizottság felhívja a költségvetési hatóság két ágának a figyelmét, hogy a határozat a 2009. évi költségvetés közzétételét követően nem tehető közzé az Európai Unió Hivatalos Lapjában.

Tervezet

AZ EURÓPAI PARLAMENT ÉS A TANÁCS HATÁROZATA

a rugalmassági eszköz igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között megkötött, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra[2] és különösen annak 27. pontjának ötödik bekezdésére,

tekintettel a Bizottság javaslatára[3],

mivel a költségvetési hatóság két ága a 2008. november 21-i egyeztető ülésen megállapodott abban, hogy a rugalmassági eszköz igénybevételével a 2009. évi költségvetés keretét a 4. fejezet felső korlátján túl kiegészítik 420 millió euróval a fejlődő országok gyorsan emelkedő élelmiszeráraihoz kapcsolódó gyorsreagálási eszköz finanszírozására,

A KÖVETKEZŐKÉPPEN HATÁROZOTT:

1. cikk

Az Európai Unió 2009. évi általános költségvetésében (a továbbiakban: 2009. évi költségvetés) 420 millió EUR összegű kötelezettségvállalási előirányzat biztosításához a rugalmassági eszközt kell alkalmazni.

Az összeget a 4. fejezethez rendelt, a fejlődő országok gyorsan emelkedő élelmiszeráraihoz kapcsolódó gyorsreagálási eszköz finanszírozásának kiegészítésére kell fordítani.

2. cikk

Ezt a határozatot az Európai Unió Hivatalos Lapjában kell közzétenni.

Kelt Brüsszelben, -án/-én.

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL C 139., 2006.6.14., 1. o.

[3] HL […]
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.6.22.

COM(2009)307 végleges

2007/0097/COD

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE az autóbusszal végzett személyszállítás nemzetközi piacához való hozzáférés közös szabályairól című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE az autóbusszal végzett személyszállítás nemzetközi piacához való hozzáférés közös szabályairól című javaslatra vonatkozó tanácsi közös álláspontra irányuló európai parlamenti módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament második olvasatban megfogalmazott módosításairól. A Parlament által javasolt módosításokról a Bizottság véleménye a következő:

2. Előzmények

A javaslat továbbítása az Európai Parlamenthez és a Tanácshoz: (COM(2007) 264 végleges – 2007/0097 COD dokumentum): | 2007. május 23. |

Az Európai Gazdasági és Szociális Bizottság véleménye: | 2007. szeptember 26. |

Az Európai Parlament első olvasatban elfogadott véleménye: | 2008. június 5. |

A módosított javaslat továbbításának időpontja: | 2008. június 13. |

A közös álláspont elfogadásának időpontja: | 2009. január 9. |

Az Európai Parlament második olvasatban elfogadott véleménye : | 2009. április 23. |

3. A javaslat célja

A Bizottság által 2007. május 23-án elfogadott javaslat célja az autóbusszal végzett helyi és távolsági személyszállítás piacához való hozzáférés közös szabályainak kialakítása. A javaslat két jelenleg hatályos rendeletet váltana fel. Egyik fő célkitűzése a menetrend szerinti nemzetközi személyszállítás engedélyeztetési eljárásának egyszerűsítése.

4. A Bizottság véleménye az Európai Parlament módosításairól

A cseh elnökség ideje alatt zajlott, több hónapon át tartó egyeztetések eredményeképp második olvasatban kompromisszum született a Parlament és a Tanács között, különösen az új 12 napos szabály bevezetése tekintetében. A Bizottság elfogadhatónak tartja az Európai Parlament által a második olvasat keretében elfogadott kompromisszumos módosítást, és támogatja a létrejött megállapodást.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.6.22.

COM(2009)306 végleges

2007/0098/COD

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE a közúti fuvarozói szakma gyakorlására vonatkozó feltételek közös szabályainak megállapításáról című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja értelmében

AZ EURÓPAI PARLAMENT ÉS A TANÁCS RENDELETE a közúti fuvarozói szakma gyakorlására vonatkozó feltételek közös szabályainak megállapításáról című javaslatra vonatkozó tanácsi közös álláspontra irányuló európai parlamenti módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament második olvasatban megfogalmazott módosításairól. A Parlament által javasolt módosításokról a Bizottság véleménye a következő:

2. Előzmények

A javaslat továbbítása az Európai Parlamenthez és a Tanácshoz: (COM(2007)263 végleges – 2007/0098 COD dokumentum): | 2007. május 23. |

Az Európai Gazdasági és Szociális Bizottság véleménye: | 2008. január 16. |

Az Európai Parlament első olvasatban elfogadott véleményének kelte: | 2008. május 21. |

A módosított javaslat továbbításának időpontja: | 2008. június 13. |

A közös álláspont elfogadásának időpontja: | 2009. január 9. |

Az Európai Parlament második olvasatban elfogadott véleményének kelte: | 2009. április 23. |

3. A javaslat célja

A javaslat célja a közúti fuvarozói szakma gyakorlására vonatkozó feltételek közös szabályainak megállapítása. A javaslat a 96/26/EK irányelvnek egy új rendelettel történő felváltására irányul annak érdekében, hogy a belső piacon javuljon a harmonizáció, és tisztességesebb versenyre ösztönözzék a szereplőket.

4. A Bizottság véleménye az Európai Parlament módosításairól

A cseh elnökség ideje alatt zajlott, több hónapon át tartó egyeztetések eredményeképp második olvasatban kompromisszum született a Parlament és a Tanács között, különösen a közúti fuvarozási vállalkozásokról vezetett elektronikus nyilvántartás tekintetében. A Bizottság elfogadhatónak tartja az Európai Parlament által a második olvasat keretében elfogadott kompromisszumos módosítást, és támogatja a létrejött megállapodást.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.